Ένας αλιγάτορας κόβει βόλτες.
Σ' άλλη χώρα ήρθα.
Εγώ νιώθω ότι βρίσκομαι εντελώς στην Αμερική.
ΑΛΙΓΑΤΟΡΕΣ ΚΑΙ ΦΙΔΙΑ
ΤΖΟΝΑΘΑΝ ΟΜΟΡΦΙΑ
ΜΠΟΜΠΙ ΣΧΕΔΙΟ
ΚΑΡΑΜΟ ΠΟΛΙΤΙΣΜΟΣ
ΤΑΝ ΜΟΔΑ
ΑΝΤΟΝΙ ΦΑΓΗΤΟ ΚΑΙ ΚΡΑΣΙ
FAB 5
-Να σας πω ποιον θα βοηθήσουμε; -Ναι!
Εντάξει. Λέγεται Έρνεστ Μπαρθόλομιου.
Καλώς ήρθατε στη Νέα Ορλεάνη.
Είναι ένας περήφανος Κρεολός που μεγάλωσε δίπλα στον παραπόταμο.
Πώς τα διαβάζεις, Καράμο!
Ανατρίχιασα με τον τόνο σου.
Μεγάλωσα στην εξοχή. Είναι το καλύτερο μέρος.
Ο μπαμπάς μου είναι ιδιαίτερος και εκκεντρικός.
Η μαμά τον ανέχεται.
Ναι, φανταστικά.
Είναι 68 ετών και θα γιορτάσει
την 39η επέτειο γάμου με τη γυναίκα του, τη Μιράντα!
Τι γλυκό!
Η Μιράντα είναι θαυμάσια γυναίκα.
Πολύ καλή. Πανέμορφη.
Δεν θα γνωρίσετε άνθρωπο πιο καλόκαρδο από τον Έρνεστ.
Η Μιράντα μεγάλωσε στην πόλη.
Δεν ήθελα να παντρευτώ κάποια απ' την εξοχή,
μπορεί να ήμασταν συγγενείς.
Αυτός είναι ο Έρνεστ.
Οι δύο κόρες τους μένουν αλλού πια
και η απόσταση στον γάμο τους μεγάλωσε.
-Όχι! -Συνηθίζεται, πάντως.
Τα κορίτσια μετακόμισαν εκτός πολιτείας
και τότε αρχίσαμε να έχουμε ξεχωριστές ζωές.
Εγώ μαγειρεύω, φροντίζω τον κήπο με τις πεταλούδες.
Εκείνος έχει το γκαράζ.
Συνήθως θα με βρεις να κάνω μαστορέματα στο καταφύγιό μου.
Ο Έρνεστ ασχολείται με το αμάξι του συνέχεια.
Ο μπαμπάς βλέπει αγώνες στο γκαράζ
και η μαμά βλέπει εκπομπές μαγειρικής στην κουζίνα.
Εύκολα το σανιδώνεις. Πατάς γκάζι κι αφήνεις συμπλέκτη.
Σίγουρα θα ζούσε στο γκαράζ
αν τον αφήναμε.
Πολλές φορές τα ζευγάρια ρίχνουν όλη τους την προσοχή στα παιδιά
κι όταν τα παιδιά φεύγουν, βλέπουν ότι δεν έχουν κάτι κοινό πια.
Στη Μιράντα δεν αρέσει ό,τι σ' εμένα,
το ψάρεμα, ας πούμε.
Λέει δεν έχει τουαλέτα. Της λέω "Έχουμε κουβά".
Κάνω ποδήλατο, απολαμβάνω τη μουσική.
Ναι, η ψυχή της εξοχής και το κορίτσι της πόλης.
Είμαστε πολύ διαφορετικοί.
Στη Μιράντα αρέσουν οι νέες γεύσεις, αλλά ο Έρνεστ δεν ενδιαφέρεται.
Πριν παντρευτούμε, τρώγαμε σε εστιατόρια,
αλλά τώρα ο Έρνεστ προτιμά να τρώει κυνήγι.
Μ' αρέσει να μαγειρεύω μυοκάστορα, μοσχοπόντικα, ρακούν.
Δεν τα καθαρίζω ούτε τα τρώω.
Είναι πεντανόστιμα.
Η Άριελ προτείνει τον μπαμπά της πριν να είναι αργά.
Αργά για τι; Πολύ δυσοίωνο!
Ο μπαμπάς έχει πολύ πρακτικό μυαλό.
"Θα φροντίσω να έχει βενζίνη στο αμάξι.
Αν θέλει τίποτα, θα πάω να το πάρω".
Βλέπουμε την αγάπη.
Απλώς θέλουμε να τη δούμε όπως θέλει η μαμά να την αγαπάνε.
Η Μιράντα θέλει να ντύνομαι καλά, να σενιαρίζομαι.
Εγώ είμαι από την εξοχή.
Με παντρεύτηκε, άρα της άρεσα. Έτσι είμαι εγώ.
Η Μιράντα τον αγαπάει,
αλλά της λείπει ο τυπάς που είναι πια άνθρωπος των σπηλαίων.
Από το ένα μέχρι το εκατό,
για το μούσι με το λαστιχάκι νιώθω
μηδέν.
Το θεωρώ μοναδικό. Όπως κι εμένα.
Με την 39η επέτειό τους να πλησιάζει,
η Άριελ θέλει να ξεκολλήσει τον μπαμπά της
και να χαρεί κι η μαμά της.
Τι ωραίο.
Θα 'θελα να τα βρουν κάπου στη μέση.
Αγαπιούνται. Μπορεί να το κάνει.
Αλλά δεν ξέρει πώς.
Η αποστολή μας είναι να δούμε αν θα γοητεύσει τη σύζυγό του.
Η μέση οδός είναι καλύτερη από τη μοναξιά.
-Ναι! -Ναι!
-Χαίρομαι που είμαστε μαζί. -Πες τα!
ΗΜΕΡΑ 1
ΚΑΛΥΤΕΡΑ ΝΑ ΛΥΓΙΖΕΙΣ ΠΑΡΑ ΝΑ ΣΠΑΣ. ΤΖΕΪΝ ΓΟΥΕΛΣ
-Φύγαμε! -Πάμε!
Αγάπη, ήρθαμε!
Δείτε αμάξι!
-Ωραίο. -Πολύ ωραίο σπίτι.
Πού είναι;
Έρνεστ;
Δόκτωρ Έρνεστ; Φοράς ιατρικά ρούχα.
Ναι, είμαι μασέζ.
Τι κάνεις; Καράμο. Χάρηκα.
-Χάρηκα. -Βεβαίως.
Εντάξει. Ο Έρνεστ είναι ωραίος.
Λίγο ατημέλητος, βρόμικος, αλλά ωραίος.
Φανταστικά.
Το δικό σου αμάξι είναι;
Το αγόρασα 1.500 δολάρια το 1986 από τον Βουντού Μάικ.
Ελάτε να δείτε.
Είναι πολύ όμορφο.
Δες κάτι καθίσματα.
-Να σου ανοίξω. -Θεέ μου!
Να κάνουμε φωτογράφιση.
Δες τον λεβιέ.
-Τι είναι αυτό; -Τέσσερις ταχύτητες!
Βγαίνω. Δεν ξέρω να αλλάζω ταχύτητες.
-Είναι πανέμορφο! -Ναι, φανταστικό.
Μόλις πρόσεξα μια τεράστια τηλεόραση. Δεν κάνεις απλώς μαστορέματα.
-Περνάς πολύ χρόνο εδώ. -Ναι.
Να δείτε ταινία στο αμάξι με τη Μιράντα.
Τι χαριτωμένο!
Φανταστικό.
Έχεις παντού την οικογένειά σου.
-Ναι. -Πολύ χαριτωμένες.
Πανέμορφες.
Η Ντομινίκ και η Άριελ.
Έχω δύο κόρες.
Η Ντομινίκ γεννήθηκε πρώτη.
Η Μιράντα τής έμαθε τα ψώνια.
Η δεύτερη, η Άριελ;
Ερχόταν μαζί μου για ψάρεμα και κυνήγι.
Πολλές φωτογραφίες με τις κόρες σου. Με τη Μιράντα;
Όχι.
-Είπα να ρωτήσω. Εντάξει. -Γιατί;
Ξεσκαρτάρω κούτες με σκουπίδια…
Μη δυσχεραίνεις τη θέση σου. Δεν πειράζει.
Να σας πω πώς γνώρισα τη Μιράντα.
Όταν πήγαινα λύκειο τη δεκαετία του '60,
τιμολογούσα εργαλεία στο Sears.
Εκείνη ήταν στα γλυκά.
Πήγαινε στο ψυγείο για να πάρει τα γλυκά,
κλείναμε την πόρτα, φιλιόμασταν, ήταν…
Φανταστικά.
Ξέρουμε την αγαπημένη λέξη του.
Φανταστικά.
Βλέπω διάφορα τρόφιμα εδώ.
Βιολογικό μέλι, καυτερή σάλτσα της Λουιζιάνα.
Μ' αρέσει να μαγειρεύω.
Μόλις έκανα λίγο ρακούν.
Ρακούν. Μάλιστα.
Ρακούν;
Να χαρείς!
Να δω το ρακούν στα κάρβουνα.
Θέλω γάντια από ρακούν.
Και σάλτσα από κρεμμύδι, σκόρδο και καυτερή πιπεριά.
Έτρωγες ρακούν μικρός;
-Ναι. -Ποιος το έκανε;
Η μαμά μου.
Βάλε λίγο στο πιάτο να δοκιμάσει.
Είναι πολύ ωραίο.
Σαν παστό κρέας με ζουμί.
Άντονι, μην το φας.
Βάζεις λίγες πιπεριές;
Αυτό είναι.
Μην το φας.
Μην το φας!
Ζουμερό, τρυφερό.
Τα ρακούν είναι αξιολάτρευτα
και μόνο αυτά κι ο άνθρωπος κάνουν αυτό με τα χέρια τους.
Και μόλις έφαγα ένα.
Συγγνώμη, το κράτησα όλο για μένα. Θέλετε;
-Έχω φάει. -Έσκασα από το φαΐ.
Μην τα βάζεις όλα στο στόμα σου!
Το πλυσταριό μου.
Εδώ πλένεις τις φόρμες.
Αυτή η γλυκύτατη κουζίνα
δεν έχει καμία σχέση με το πώς ζεις στο γκαράζ.
Ελπίζω να γνωρίσω τη Μιράντα.
-Αυτή είναι; -Ναι, η Μιράντα και η Ντομινίκ.
Μ' αρέσει που έχεις φωτογραφίες.
Η Μιράντα τις έβαλε.
Ναι και ναι, και ναι, και ναι.
Υπνοδωμάτιο ή γραφείο;
-Εδώ μελετάω. -Εντάξει.
Ήταν το δωμάτιο των κοριτσιών.
Θεέ μου!
-Η κρεβατοκάμαρά σας; -Μπροστά.
Εντάξει, πάμε να τη δούμε. Δείξε μας.
Πού γίνονται τα ωραία πράγματα;
-Τάνι, κοίτα. -Τις λατρεύω.
Της αρέσουν τα παπούτσια.
Λατρεύει τα παπούτσια.
Δεν με χαλάει το μπουφάν bomber. Καθόλου άσχημο.
Πολύ της μόδας.
Μπόμπι, είδες την ταινία;
Είναι…
Βίντατζ.
Τη φτάνεις; Την έβγαλες;
-Πρόσεχε. -Ελαφρύς είναι.
-Θα πέσω! -Πρόσεχε.
Θεέ μου.
Είσαι γιατρός, νοσοκόμος, δουλεύεις σε ιατρείο;
Όχι, είναι άνετα.
Δεν βρίσκεις τίποτα άλλο άνετο που να σ' αρέσει;
-Ας είναι. -Θέλω να βοηθήσω.
Πες μου τι γνώμη έχει η Μιράντα για τα ρούχα σου.
Θέλει να ντύνομαι ωραία, να ξυρίζομαι.
Εγώ έτσι νιώθω άνετα, δεν με νοιάζει.
-Όχι. -Ναι.
Σ' έναν γάμο, πρέπει να σκέφτεσαι και τον άλλον.
Θα το δούμε πιο μετά, λοιπόν.
Λοιπόν, καταρχάς, πώς είναι αυτό λιγότερο άνετο;
-Είναι πολύ άνετο. -Και γιατί δεν το φοράς;
Είμαι στο γκαράζ. Βάζω ό,τι βρίσκω.
Εντάξει. Όταν δεν είσαι στο γκαράζ, τι φοράς;
-Μάλλον τζιν γιατί… -Δείξε μου.
Δεν έχει εδώ. Εδώ είναι τα καλά ρούχα.
Τα υπόλοιπα πού είναι;
Αυτή η ντουλάπα έχει μόνο καλά ρούχα.
Πού είναι τα υπόλοιπα;
-Λοιπόν… -Κάλτσες, όπως βλέπεις.
Μπλουζάκια.
Ζω εδώ και 40 χρόνια σχεδόν.
Δεν έχω δει κανέναν να έχει ερμάριο γραφείου
για συρταριέρα.
Εδώ έχουμε τα ρούχα που φοράς καθημερινά.
Σωστά. Βλέπεις ότι…
Ήταν μεγάλο στη μέση, οπότε του έβαλα ένα δεματικό καλωδίων
αντί για ζώνη.
Το δεματικό βολεύει, το σφίγγω.
Όχι.
Όχι. Δεν θα σε πάρει κανείς στα σοβαρά!
-Εσώρουχα εδώ; -Λίγο πολύ.
Τα πλένεις; Έχουν τρύπες;
Αυτό δεν… Σαν στρινγκάκι είναι!
Ένα μεγάλο στρινγκάκι.
-Να μην επαναληφθεί. -Ναι.
Δεν αρέσει στη Μιράντα.
Όχι βέβαια.
Και οι τιράντες;
Φοράω τιράντες γιατί είναι βολικές.
Θέλω να ξεχωρίζω.
Άρα σε νοιάζει η γνώμη των άλλων.
-Λίγο πολύ, ναι. -Αλλά φοράς φόρμες.
-Ναι. -Θα βρούμε λύση.
Εντάξει. Έγινε.
Κάποιος έχει ακριβά γούστα.
Φωτογραφίες…
-Για να δω. -Η Μιράντα.
Μ' αρέσει το μαλλί αλά Φάρα Φόσετ.
Θεέ μου! Φωτογραφία από τον γάμο τους.
Έτσι μπράβο.
-Νέα και ανέμελα παιδιά. -Κι εδώ.
Είναι πολύ όμορφοι. Θα την κρατήσω.
Ξεβαμμένοι τοίχοι στο σαλόνι.
Πρόσεξα ότι το σπίτι
είναι σαν να το έχουν εγκαταλείψει.
Όπως και η σχέση τους, έτσι και το σπίτι έχει βαλτώσει.
Εντάξει.
Αυτό είναι πανέμορφο.
Δικός σου κήπος ή της Μιράντα;
Και των δυο μας.
-Άρα τον φτιάχνετε μαζί. -Ναι.
Δες την πεταλούδα.
Συνήθως τρεις με πέντε πετάνε συνέχεια εδώ γύρω.
Πέρα από τον κήπο,
κάνετε κάτι άλλο μαζί που να είναι μόνο για σας;
Όχι.
Πρέπει να βρούμε πάλι κοινά.
-Ναι. -Να ξαναχτίσουμε τη σχέση.
Να βάλετε λίγο αλατοπίπερο, σαν να λέμε.
Καλό ακούγεται.
Αυτό είναι σφυρί.
Αυτό είναι κατσαβίδι.
Αν θες να κάνεις κάτι ίσιο, τραβάς αυτό
και σου λέει αν είναι ίσιο.
Μη μ' ευχαριστείτε.
-Φασολάκια. -Ναι, είναι ωραία.
Ναι, έχουν μια ωραία γλυκάδα.
Καυτερές πιπεριές είναι;
Ναι. Στη Μιράντα αρέσουν τα πικάντικα.
Η αγαπημένη της πηγή πρωτεΐνης;
Τα ψάρια.
Θες να μαγειρέψεις κάτι και να την εντυπωσιάσεις;
Ναι. Φανταστικά.
Την τελευταία φορά απέτυχες. Μπορείς;
-Ναι, αλλά όχι με την πίεση. -Ξεκίνα.
-Όχι. -Όχι!
Σου πέφτει κάτω.
Να το καταφέρεις τώρα.
Περίμενε.
-Καλύτερα! -Βελτιώθηκε!
Σ' αγαπώ!
-Τζάκι! -Ναι!
Μη με ζαλίζετε. Το είδατε!
Τουέρκ ξέρεις;
Ναι!
Είσαι γλεντζές.
Αφού το λες εσύ. Δεν ξέρω.
Εσύ μάθε μου για τα αμάξια. Δεν ξέρω τίποτα.
Είναι φανταστικό.
Όταν οδηγώ μόνος μου,
μου κορνάρουν τα αμάξια που περνάνε
και μου δίνουν μια αναγνώριση.
Όταν οδηγείς το αμάξι σου,
εύχεσαι να ερχόταν κι η Μιράντα;
Ναι, αλλά λέει ότι κάνει πολλή φασαρία.
Όταν είσαι εδώ, στο γκαράζ,
δεν της αρέσει να έρχεται.
Δεν κάνουμε πολλά πράγματα μαζί επειδή…
Είμαστε 39 χρόνια παντρεμένοι.
Ξέρεις, ήταν πολύ καλά στην αρχή,
αλλά τώρα είναι…
Μάλλον έτσι είναι η ζωή.
Θεωρείς ότι είναι ευτυχισμένη;
Μάλλον όχι.
Πώς νιώθεις γι' αυτό;
Με στενοχωρεί.
Θεωρείς ότι φταις;
Είναι ένας συνδυασμός.
Είναι… Δεν φταίω μόνο εγώ ούτε μόνο εκείνη.
Θέλω να είμαστε ξανά καλά, αλλά ας είναι όπως είναι.
Όταν μιλάμε έτσι, είναι μηχανισμός άμυνας.
-Βλέπω ότι αγαπάς τη γυναίκα σου. -Ναι.
Δεν πειράζει να πεις "Θέλω να είναι δυνατή η σχέση μας".
Θέλω να είναι δυνατή η σχέση μας.
Το θέλω. Πραγματικά.
-Αδερφέ μου, θα σε βοηθήσω. -Βεβαίως.
Να 'σαι καλά.
-Μωρό μου; -Κάποιον ακούω.
Κάποιον έφερα.
Έρνεστ, έλα σ' αυτό το όμορφο μπάνιο.
Καλά να περάσεις, Έρνεστ.
Πες μου, Έρνεστ. Ξυπνάς χωρίς μπλούζα, και μετά;
-Το κάνω έτσι. -Τι λες!
Αλογοουρά bubble στο μούσι;
Αυτός ο στρέιτ έχει στιλ!
Ας το βελτιώσουμε λίγο.
Δεν αντέχω άλλο έτσι το μούσι.
Μούσι πανδημίας;
Ναι. Το κάνεις πλεξούδα;
Θα σε αρνηθεί η Μιράντα με τέτοιο μούσι;
Ελπίζω όχι.
Έκανα το χρέος μου εδώ.
Βγάλε το καπέλο, σε παρακαλώ.
Έχω μαλλί ακόμα.
Ο Έρνεστ έχει γυμνή χαίτη.
Δηλαδή, κρανίο, χωρίς μαλλί με χαίτη πίσω.
-Έχεις βάλει εξτένσιον στη χαίτη; -Όχι.
Θα σου βάλω εξτένσιον ως τη μέση. Θα είσαι η αρσενική Σερ.
Να το δοκιμάσουμε.
Είναι πολύ όμορφος,
αλλά έχει διάφορα στιλ.
Εγώ κι ο Ταν θα διατηρήσουμε το μοναδικό στιλ του
χωρίς να έχει όλο αυτό το μούσι και τη γυμνή χαίτη.
Πότε είπες τελευταία φορά
"Έρνεστ, είσαι κούκλος σήμερα";
-Με στενοχωρεί. -Είναι άρθρωση.
Το κεφάλι είναι; Όχι.
Ο μπαμπάς σου μας έδωσε ρακούν. Δεν μπόρεσα.
Δεν έχεις λίγη περιέργεια;
Όχι, καθόλου. Είναι σαν κατοικίδια.
Η Άριελ και η Μιράντα.
-Χαίρω πολύ. -Κι εγώ.
-Χαίρω πολύ. Μιράντα. -Μπόμπι.
-Συνάδελφε εραστή του φαγητού. -Ναι. Ευχαριστώ.
Μιράντα, θες λίγο ρακούν;
Δεν πεινάω.
Κανένα ψέμα! "Δεν πεινάω".
Θα μας δείξεις τις πεταλούδες;
Εκτρέφω πεταλούδες μονάρχες για πάνω από 25 χρόνια.
Οπότε…
Πέρα από την ασχολία σου με τις πεταλούδες,
θα 'θελες να κάνατε κάτι μαζί;
-Είσαι μια νέα γυναίκα όλο ζωή. -Ναι!
Βγαίναμε ραντεβού παλιά.
-Τι ραντεβού; -Πηγαίναμε για φαγητό.
Στην επέτειό μας, ο Έρνεστ ετοίμασε ένα πολυτελές ραντεβού.
-Πού σε πήγε; -Στο Burger King!
Πήγαμε στο Burger King!
Ναι…
-Ξαφνιάστηκες; -Όχι.
Ο θείος Καράμο σού λέει ότι απέτυχες.
Δεν πάμε σε φαστφουντάδικα στις επετείους.
Τι ελπίζεις να αλλάξει για τον πατέρα σου και γενικά;
Μερικές φορές δεν καταλαβαίνει
τι θέλει η μαμά μου και τι μπορεί να της δώσει.
Ελπίζω να κάνουν κάτι σαν επανεκκίνηση στη σχέση τους.
Η εμφάνισή του θέλει λίγη δουλίτσα.
Μιλάς σοβαρά;
Εννοείς τώρα που δεν χειρουργεί πια κόσμο. Σωστά;
Ας πηγαίνουμε.
Να πάρω βαλίτσα;
Όχι. Θα έρθεις μαζί μας.
Αντίο!
-Αντίο! -Γεια, μπαμπά!
Έχουν να κάνουν πολλή δουλειά.
Ήταν υπέροχο.
ΗΜΕΡΑ 2
Η ΑΓΑΠΗ ΑΛΛΙΩΣ ΛΕΓΕΤΑΙ ΚΑΤΑΝΟΗΣΗ. ΤΙΚ ΝΑΤ ΧΑΝ
Θα βοηθήσουμε τον Έρνεστ να κάνει για τον γάμο του
ό,τι και για το αμάξι του,
να είναι πάντα εκεί, να δείχνει αγάπη
και πολύ ενδιαφέρον.
Αν ο Έρνεστ θέλει να φλερτάρει τη Μιράντα
μετά από 39 χρόνια,
χρειάζεται λίγη φινέτσα.
Είναι κύριος. Θέλω να το δείχνει κιόλας.
Είναι μια ευκαιρία να δοκιμάσει κάτι καινούριο
και να στηρίξει τη Μιράντα,
να σκεφτεί όσα ενθουσιάζουν εκείνη.
Περνούσαν όλο τον χρόνο τους μεγαλώνοντας τις κόρες τους,
αλλά τώρα τα κορίτσια μεγάλωσαν.
Πρέπει να έρθουν πάλι κοντά και να τα βρουν.
Η κρεβατοκάμαρα απέχει τη μεγαλύτερη απόσταση από το γκαράζ.
Έχουν ένα αρκετά μεγάλο σπίτι που το γέμιζαν δυο παιδιά.
Τώρα είναι οι δυο τους,
οπότε θα κάνω μερικές αλλαγές.
Μ' αρέσουν τα τραμ αυτής της πόλης.
Υπάρχουν τα κόκκινα και τα πράσινα.
Ναι.
Στην κουζίνα;
Στην κουζίνα!
Θα φτιάξουμε ένα ωραίο γεύμα για τη Μιράντα.
Εσύ, δηλαδή.
-Ναι. -Θα σου δείξω.
-Το Σάββατο είναι η επέτειος. -Ναι!
-Τριάντα εννιά χρόνια. -Τριάντα εννιά χρόνια!
Φανταστικά.
Μια επέτειος χρειάζεται το αποκορύφωμα του ρομαντισμού.
Να ξέρεις ότι εγώ είμαι αθεράπευτα ρομαντικός.
Ο έρωτας με ενθουσιάζει.
Θέλω να το ασπαστείς.
Η Μιράντα ξέρει να επικοινωνεί.
Εγώ δεν μιλάω καλά.
Επικοινωνώ για να ικανοποιώ τους άλλους.
Κάνω ό,τι μπορώ.
Δεν επικοινωνούμε το ίδιο.
-Ναι. -Ναι!
-Θα τα βρούμε. -Εντάξει.
Θα φτιάξεις το τέλειο γεύμα για τη Μιράντα.
Όταν το τρώει,
θα ξέρει ότι τη σκεφτόσουν όταν το έφτιαχνες.
-Ρομαντικό, έτσι; -Ναι.
-Θα το κάνεις; -Ναι.
Ας αρχίσουμε.
Απ' τον κήπο σου τα κόψαμε.
Θα πιάσεις αμέσως δουλειά.
-Να τα καθαρίσω; -Ξέρεις εσύ.
Με το μπλανσάρισμα βάζουμε τα λαχανικά στο νερό
για να μαλακώσουν λίγο.
Θα τα πάρουμε…
-Θα τα ανακατέψουμε. -Ναι.
Να μαλακώσουν για ένα λεπτό.
Ο Έρνεστ είναι εύκολος στο φαγητό.
Ο τύπος τρώει ρακούν από μόνος του.
Το θέμα είναι να φτιάχνει φαγητά
που δεν αρέσουν μόνο σ' αυτόν.
Να σκεφτεί τη γυναίκα του.
Βάλ' τα στον πάγο.
Σταματάει τη βράση.
Δες πόσο ωραία και λαμπερά είναι.
Δεν το ήξερα.
Έχω βασιλικό σολομό.
Είναι ωραίος και άπαχος.
Εσύ έχεις συνηθίσει το γκριλ.
Θα σου μάθω να τον κάνεις στο τηγάνι με τραγανή πέτσα.
-Συμφωνείς; -Ναι.
Θα το φέρω εδώ.
Βάζω ελαιόλαδο σ' ένα τηγάνι
και σησαμέλαιο για τα φασόλια.
Θα ζεσταθούν γρήγορα.
Θα βάλω μόνο λίγο αλάτι στον σολομό.
-Εντάξει. -Βάζω τα κρεμμύδια.
Ναι.
Ρίχνω τις πιπεριές για λίγη γλυκάδα.
Ανακάτεψέ τα λίγο.
Ορίστε μια πετσέτα αν χρειαστείς.
Μάλιστα!
Βάζω τον σολομό με την πέτσα στο τηγάνι.
Να είναι ζεστό.
Αν τον βάλεις σε κρύο τηγάνι,
θα κολλήσει η πέτσα και θα διαλυθεί.
Προσθέτω λίγο σκόρδο και λίγη πιπερόριζα.
Τα ανακατεύουμε όλα μαζί.
Τέλεια.
Θα βάλουμε και τη σάλτσα σόγιας ταμάρι.
-Όλη; -Ναι.
Τη βάζουμε αντί για αλάτι.
Τα πιάτα σου είναι πολύ χαρακτηριστικά δικά σου
και του τόπου σου.
Να ξεκαθαρίσω ότι δεν θέλω να το αλλάξω αυτό.
Αλλά είναι ρομαντικό
να φτιάχνω φαγητό σκεπτόμενος τον σύντροφό μου
και τι του αρέσει.
Αυτό το κάνει ξεχωριστό.
Αυτό θέλω να νιώθει η Μιράντα όταν της μαγειρεύεις.
Θα πάρεις το πινέλο και θα αλείψουμε απαλά
τη σάλτσα από κύμινο, αγαύη και ταμάρινδο.
Φανταστικά.
Θα καραμελώσει και θα γίνει γλυκό.
Τελευταίο βήμα. Τα μυρωδικά μας.
Πώς το στύβουμε χωρίς τα κουκούτσια;
Εμένα δεν με πειράζουν τα κουκούτσια.
Τα καταπίνω.
Ίσως πειράζουν τη Μιράντα.
Αν το στύψω έτσι, θα βγει ο χυμός,
αλλά τα κουκούτσια λογικά δεν θα πέσουν μέσα.
Σερβίρουμε τα φασόλια.
Και από πάνω τον σολομό.
Βάζουμε τα μυρωδικά από πάνω.
Και στο δικό σου.
Εσύ απλώς τα πετάς.
Έτοιμα τα πιάτα.
Έχεις πολλή πέτσα.
Πάρε κι εσύ λίγη. Ο μπαμπάς μου τρώει την πέτσα.
Κι εγώ. Πολύ νόστιμη.
Τι καλύτερο από τραγανή πέτσα σολομού; Έλα.
Ελπίζω να ετοίμασα τον Έρνεστ να επιτύχει,
για να μην κάνει λάθη
και για να κάνει τη Μιράντα να παραμιλάει.
Ίσως και κυριολεκτικά.
-Πώς είναι τα φασόλια; -Δροσερά.
Ο σολομός μ' αρέσει πολύ.
Το αγαπημένο σου ψάρι είναι το αγαπημένο και της Μιράντα;
Όχι.
Το τρώω, είναι νόστιμο, αλλά δεν είναι το αγαπημένο μου.
-Κατάλαβες; -Τι λες; Θα της το φτιάξεις;
Φυσικά.
-Σε θέλω στην κουζίνα. -Φίλε μου…
Θέλω να σοτάρεις τα φασόλια, να στεγνώνεις τον σολομό
κι εκείνη να λέει "Αυτός είναι ο επί 39 χρόνια άντρας μου".
Θα το ευχαριστηθεί πολύ.
Πώς θα το στήσεις;
Μπορώ να βάλω…
-Έχω ένα κομμάτι κόντρα πλακέ. -Ναι.
Θα βάλω πάνω δυο κουβάδες, να το τραπέζι.
Ίσως κι ένα λευκό τραπεζομάντιλο για να είναι λίγο πιο κομψό.
Πού θα το φάτε;
Κάπου ενδιάμεσα.
Η κουζίνα είναι ο χώρος της, το γκαράζ ο δικός μου,
άρα στη μέση.
-Και για τους δύο. -Πώς το λέμε αυτό;
Συμβιβασμό.
-Ωραία λέξη. -Μ' αρέσει.
Φανταστικά.
Η Μιράντα λατρεύει αυτές τις φωτογραφίες.
Θέλω να φτιάξω ένα κολλάζ φωτογραφιών στον τοίχο.
Μία φωτογραφία για καθένα από τα 39 χρόνια.
Ευχαριστούμε που ήρθατε. Δεν έχετε ιδέα τι θα κάνουμε.
Όχι, ευχαριστούμε για την πρόσκληση.
Τι λες να της αρέσει;
-Δεν ξέρω. -Κάτι θα ξέρεις μετά από 39 χρόνια.
Στενοχωριέμαι που δεν ξέρει τι να κάνει για να μην είναι δυστυχισμένη η Μιράντα.
-Κοίτα τι σου έφερα. -Ευχαριστώ.
Η Άριελ είπε ότι δεν της αρέσει όπως είναι η σχέση σας τώρα.
Ναι.
Όταν μιλήσαμε,
ρώτησα τον Έρνεστ αν θεωρεί ότι είσαι ευτυχισμένη.
-Είπε όχι. -Μάλιστα.
Είσαι ευτυχισμένη;
Νιώθω ότι δεν με καταλαβαίνει.
Γιατί;
Έχω προσπαθήσει
να σου δείξω τι είναι σημαντικό για μένα.
Κι όταν δεν είχε πια αποτέλεσμα,
σταμάτησα να προσπαθώ να σου κάνω έκκληση
για να δεις πώς νιώθω.
Ναι.
Ναι, αλλά εγώ το 90% αυτών που μου ζητάς να κάνω
το κάνω πάντα.
-Είσαι… -Το φροντίζω.
Ισχύει. Αν υπάρχει κάποια δουλειά, την κάνεις.
Ναι.
Στις σχέσεις, κάποια στιγμή θεωρούμε ότι, αν κάνουμε πίσω,
είναι καλύτερα απ' το να προσπαθήσουμε.
Ναι.
Όταν σταματά η προσπάθεια, σταματά κι η σχέση.
Δεν νομίζω ότι το θέλετε αυτό.
Όχι, δεν το θέλω.
Ποιο είναι το μυστικό;
Ποια είναι η απάντηση;
Ξέρετε τις γλώσσες αγάπης;
Πέντε τρόποι με τους οποίους θέλουμε να μας αγαπούν σε μια σχέση.
Για παράδειγμα, οι λέξεις εκτίμησης.
Κάποιοι θέλουν να ξυπνούν και να τους λένε "Είσαι ωραία!"
Επίσης, ο ποιοτικός χρόνος,
τα δώρα,
η σωματική επαφή
και οι εξυπηρετήσεις.
"Αν θες κάτι, θα σ' το κάνω".
Έτσι θες να σε αγαπούν;
Όχι ακριβώς.
Άρα τόσο καιρό,
πιστεύεις ότι κάνοντας την αγγαρεία
της δείχνεις "Είμαι εδώ, μωρό μου. Προσπαθώ".
-Τέλειες οι εξυπηρετήσεις, Έρνεστ. -Ναι.
Αλλά η Μιράντα χρειάζεται κάτι άλλο.
Σωστά.
Εσύ τι χρειάζεσαι;
Ποιοτικό χρόνο και πολλή σωματική επαφή.
Νιώθεις ότι σου τα δίνει;
Πρόσφατα, όχι, δεν είναι έτσι.
Παλιά, ναι.
Εσύ τι χρειάζεσαι;
Χρειάζομαι ποιοτικό χρόνο.
Χρειάζομαι σωματική επαφή και κοπλιμέντα.
-Λέξεις. -Βασικά…
Ξέρω ότι η επικοινωνία είναι δύσκολη.
Δεν το έχω με τις λέξεις.
Έχω ανάγκη να μου δείχνεις ότι με χρειάζεσαι.
Η ανεξαρτησία σου είναι πολύ μοναχική μερικές φορές.
Και νιώθω μόνη στον γάμο μας.
Είναι ξεχωριστή για μένα.
Ξέρω ότι μπορώ να φτιάξω τα πράγματα.
Είμαστε ξεχωριστοί.
Θα της πεις "Σε χρειάζομαι";
Σε χρειάζομαι.
Κι εγώ σε χρειάζομαι.
Οι σχέσεις είναι αμφίδρομες.
Είπε ότι χρειάζεται ποιοτικό χρόνο και σωματική επαφή.
Κι οι δυο σας.
Πότε κρατηθήκατε χέρι χέρι τελευταία φορά;
Όταν ήμουν στο νοσοκομείο;
Δεν ήξερα ότι το θυμάσαι.
-Εδώ θέλουμε πράξεις. -Ναι.
Είναι ωραίο να κρατιέστε χέρι χέρι.
Το κάνατε στα κρυφά. Για να δω τα χέρια.
Πονηρούλη!
Βλέπω πώς κατάφερες να ρίξεις μια τόσο όμορφη.
Φίλε μου.
Το βλέπω.
Είναι κάτι απλό που, ακόμα κι όταν έχετε δουλειές,
αν λέτε "Σε χρειάζομαι"
κι αν σταματήσετε ό,τι κάνετε και κρατιέστε απ' το χέρι για δύο λεπτά,
θα είναι η αρχή
για να επικοινωνείτε το ίδιο με τις γλώσσες αγάπης σας.
Εδώ δεν έχουμε δύο ανθρώπους που δεν θέλουν τη σχέση.
Αλλά δύο ανθρώπους που ξέχασαν πώς να το κάνουν.
Ναι.
Ο Έρνεστ είναι πολύ πρόθυμος.
Αγαπάει τη γυναίκα του και θέλει να αλλάξει.
Είναι η αρχή για να συνδεθείς ξανά με τον αγαπημένο σου,
η επιθυμία να βελτιωθείς.
Ψάχναμε μια κούτα στο σπίτι σας
και είδα αυτό.
Τη θυμάστε;
Τη θυμάμαι, ναι.
Θέλω να τη δεις.
Δες πόσο κοντά είναι.
Ήξεραν ότι χρειάζονταν ο ένας τον άλλον.
Ναι, είναι φανταστικό.
Τους θυμάμαι.
Εδώ είναι ακόμα.
ΗΜΕΡΑ 3
ΤΑ ΔΥΟ ΚΑΛΥΤΕΡΑ ΑΠΟ ΕΝΑ. ΕΚΚΛΗΣΙΑΣΤΗΣ 4:9
Ξέρεις το Rubensteins;
Ναι, έχω πάει δύο φορές στη ζωή μου.
-Μετά από σένα. -Ευχαριστώ.
-Έχεις καιρό να πας για ψώνια; -Δεν θυμάμαι.
Γύρω στα 30 χρόνια.
Έχεις 30 χρόνια να πας σε μαγαζί;
Ναι. Η γυναίκα μου μού αγοράζει τα πάντα.
Σε λίγες μέρες έχετε επέτειο.
Ετοιμάζεις κάτι όμορφο. Έτσι, Έρνεστ;
Τι πιστεύεις ότι θέλει;
Θα ήθελε να φορέσω ωραία ρούχα
και να βγούμε έξω.
Σκέφτηκες να την εντυπωσιάσεις;
Δεν θα το 'λεγα.
Είχες 39 χρόνια για να το κάνεις.
-Με πιάνεις; -Ναι.
Γιατί δεν το έκανες; Θέλω να μάθω.
Δεν το 'χω μέσα μου.
Εγώ είμαι πιο χαλαρός.
-Έχεις μια υπέροχη γυναίκα. -Ναι.
Που έχει μείνει μαζί σου επειδή είσαι κι εσύ υπέροχος.
Αλλά πιστεύω ότι σκέφτεται
"Μετά από τόσο καιρός, τον θέλω για μένα".
-Ναι. -"Όχι για το γκαράζ".
-Όντως. -Όντως. Να πούμε αλήθειες.
Την απογοητεύω. Αλήθεια.
Θέλω να κάνω κάτι για σένα
για να δει ξεκάθαρα η γυναίκα σου ότι νοιάζεσαι.
Ξέρω ότι δεν ντύνεσαι συχνά επίσημα.
-Δεν χρειάζεται στο γκαράζ. -Ναι.
Αλλά για κάποια περίσταση, έναν γάμο, ας πούμε…
-Ή μια επέτειο; -Ναι.
-Να έχεις κάτι για τότε. -Ναι.
Όποτε θες κοστούμι, αλλά όχι κάτι πολύ κυριλέ,
προτείνω κάτι αποδομημένο, δηλαδή χωρίς φόδρα.
Πέφτει πιο άνετα και δεν σε περιορίζει.
Αν φοράς μπλουζάκι και τζιν, ας πούμε,
και θέλει να βγείτε,
βάλε το σακάκι κι έτοιμος.
Δεν θέλει πολλά πολλά.
Σίγουρα θα βολέψει.
-Μπορείς να φορέσεις αυτά; -Ναι.
Μ' αρέσουν. Άσ' τα εδώ, θα τα δούμε μετά.
Σ' αρέσουν οι τιράντες γιατί είναι ξεχωριστές.
Ναι, δεν τις φοράνε πολλοί.
Μ' αρέσουν αυτές.
Μ' αρέσει που σκέφτεσαι την εμφάνισή σου.
Να μην ξαναδώ δεματικά καλωδίων.
Αυτά άρχισαν πριν τις τιράντες.
Είμαι σίγουρος. Κι έπρεπε να τελειώσουν και πριν καιρό.
Μην ξαναδώ δεματικά στα παντελόνια σου.
-Έτοιμος να δοκιμάσεις; -Ναι.
Ωραία. Βγες.
Έλα να μου σταθείς εδώ πέρα, σε παρακαλώ.
Λοιπόν,
το νιώθεις λίγο πιο πολύ του στιλ σου;
Ναι.
Φανταστικό, φίλε.
-Τέλειες. -Θα κομπάζεις σ' όλη την πόλη, έτσι;
Μ' αρέσει που του αρέσει.
Είναι προφανές ότι του αρέσει η εμφάνισή του.
Δεν θα με πείραζε αν το φορούσες σε ραντεβού με τη Μιράντα.
Αλλά μπορείς στην αρχή του ραντεβού
να είσαι πολύ πιο στιλάτος.
Φανταστικό.
Πες μου γιατί σου αρέσει.
Μου στρώνει και το ύφασμα είναι ωραίο.
Πολύ άνετο.
Από πότε έχεις να δεις τον εαυτό σου τόσο όμορφο;
Πάει καιρός.
Σ' αρέσει που το βλέπεις ξανά;
Ναι.
Γιατί να φοράς ιατρικά ρούχα ενώ μπορείς να είσαι έτσι;
-Θα δοκιμάσεις κι άλλα; -Ναι.
Λατρεύω ήδη.
Φανταστικό.
Μήπως απλώς είσαι ευγενικός;
-Όχι. -Έτσι είπες και πριν.
Αυτό είναι πιο φανταστικό από το άλλο, νομίζω.
Τι σ' αρέσει;
-Είναι παραλλαγή, σαν να είμαι κυνηγός. -Σωστά.
Είναι πιο άνετο και φαίνεται πιο απλό.
Μ' αρέσουν τα απλά.
Νομίζεις ότι μπορείς να φοράς κάτι τέτοιο όταν βγαίνεις με τη Μιράντα;
Ναι, και ξέρω ότι θα την εντυπωσιάσω.
Εντυπωσιάζει κι εμένα τον ίδιο.
Θέλω να πω, ως εμφάνιση.
Όσοι με ξέρουν θα εκπλαγούν. "Ο Έρνεστ είσαι;"
Ναι.
Το ξέρω. Ναι, φίλε!
Περίμενε. Δοκίμασε τα γυαλιά από πριν.
Θέλω να πω…
Έρνεστ, είσαι και πολύ κούκλος.
Ελπίζω να βλέπεις τα ρούχα και να λες
"Θέλω να ντυθώ καλά. Να προσπαθήσω για τη γυναίκα μου".
Εννοείται. Της αξίζει.
-Της αξίζει. -Ναι.
-Θέλω να σε αγκαλιάσω! -Φυσικά.
Χαίρομαι πάρα πολύ.
-Με έκανες πολύ περήφανο. -Ναι.
Ο τρόπος που θαυμάζεις τον εαυτό σου είναι υπέροχος.
Τον νου σας.
Φτάσαμε.
Στο κουρείο Bluenote Barbershop.
Πέρνα, όμορφε.
Από δω ο Ίνβι.
-Πώς είστε; -Τον αγαπάμε.
Είναι φοβερός.
-Έρνεστ, να βγάλω το καπέλο; -Ναι.
Έχει γυμνή χαίτη, όπως το λέμε εμείς.
Δεν ξέρω αν ήμουν η μαμά σου σε κάποια άλλη ζωή,
αλλά μ' αρέσουν πολύ αυτά τα κατσαρά μαλλιά εδώ.
Στη γυναίκα του δεν αρέσουν!
Σήμερα θα συμβιβαστούμε
και θα βεβαιωθούμε ότι η Μιράντα, η γυναίκα σου,
θέλει ακόμα να σου κρατήσει το χέρι.
Ναι.
Χωρίς ρούχα, με πολύ σεβασμό.
Δεν νομίζω ότι αλλάζει κάτι…
-Αλλάζει! -Αλλάζει;
Ασφαλώς και αλλάζει.
-Είπε ότι της λείπεις. -Ναι.
Και μένετε στο ίδιο σπίτι!
Ναι, αλλά εκείνη είναι μαγείρισσα και βλέπει εκπομπές μαγειρικής.
Εγώ είμαι στο γκαράζ και βλέπω το ματς.
Τι λες να βλέπετε μαζί μία εκπομπή τη βδομάδα;
Αρκεί να μην έχει κάνα πρωτάθλημα.
Ο άντρας μου βλέπει καλλιτεχνικό πατινάζ, κι ας το μισεί.
Έχει εμμονή με την κηπουρική κι εγώ τη σιχαίνομαι.
Δεν την αντέχω.
Υπάρχει μια εκπομπή, το Gardeners' World,
που νόμιζα ότι μισούσα, αλλά είναι καλή.
Ίσως σ' αρέσει κάποιος σεφ. Αν δεν δοκιμάσεις, δεν θα μάθεις.
-Σωστά. -Να λύσω το μουσάκι;
Ναι.
Μ' αρέσει όπως το χτενίζεις.
Έχω στιλ, σου λέω.
Έχεις πολύ ωραίο στιλ!
Αλήθεια.
Ίσως είναι ιδιαίτερο, αλλά είναι μοναδικό.
Ακούστε κάτι.
Αν ο Έρνεστ είχε τη χαίτη και το μούσι επειδή του άρεσαν
κι αυτό ήταν το προσωπικό του στιλ…
τα σέβη μου.
Νομίζω ότι ένα τετράγωνο σχήμα θα του πήγαινε πολύ.
Αλλά δεν είναι έτσι γι' αυτό.
Είναι έτσι επειδή το παραμέλησε.
Θα κουρέψω τη χαίτη και θα δώσουμε σχήμα μετά.
Πάει, Έρνεστ.
Θεούλη μου.
Γεια σου, σαγόνι.
Μ' αρέσει η μουστάκα σου.
Να το κάνουμε λίγο τσιγκελωτό για την πλάκα;
Βεβαίως.
Θα μπορούσες να είσαι σε εξώφυλλο περιοδικού.
Men's Fitness, Men's Health.
Τι αγαπάς στη Μιράντα;
Τα έχει όλα.
Το μυαλό της, τον τρόπο που σκέφτεται.
-Τι αγαπάς στο σώμα της; -Της Μιράντα;
Τα χείλη της.
Τι απάντηση!
-Έχει πολύ ωραίο χαμόγελο. -Ναι.
Άκου κάτι. Όλοι θέλουν να νιώθουν επιθυμητοί.
-Από το ταίρι τους. Όπως κι εσύ. -Ναι.
Άρα κι οι δυο σας πρέπει να εκτιμάτε ο ένας τον άλλον.
-Θα το κάνω. -Ναι!
Θα στηρίζεις περισσότερο τη Μιράντα.
-Λογικό; -Ναι.
Ναι.
Έχω ένα κερί για μουστάκι που μου αρέσει.
Εντάξει.
Πήρα λιγουλάκι.
Με τον δείκτη σου το κάνεις έτσι
και σπρώχνω το κερί για να ανεβεί προς τα πάνω.
Δεν είναι κούκλος;
Τα πήγαμε τέλεια ή πολύ τέλεια;
-Δες τον! -Ακριβώς.
Είσαι πολύ όμορφος. Το ξέρεις;
-Ναι. -Το ξέρεις, έτσι;
Είσαι…
-Κούκλος; -Είσαι…
-Κούκλος. -Αυτό είσαι!
-Έτοιμος να το δεις; -Ναι.
Τρία, δύο, ένα.
Θεούλη μου! Τον νου σας!
Είδες;
Να το βγάλουμε…
-Αυτό είναι. -Θεούλη μου!
Ναι, Μιράντα, θα εκπλαγείς.
Μ' αρέσει αυτό. Ναι.
-Ανατρίχιασαν οι τρικέφαλοι. -Μοναδικό.
ΗΜΕΡΑ 4
Ο ΣΥΜΒΙΒΑΣΜΟΣ ΔΕΝΕΙ ΤΟΥΣ ΑΝΘΡΩΠΟΥΣ. ΑΛΙ ΧΑΡΙΣ
Θέλω να δεις το σπίτι.
Ελπίζω να μη λιποθυμήσω.
-Ήρθαν! -Πάμε!
Αφήστε τα λαχανικά.
Γεια σας!
Έλα, όμορφε. Χαίρομαι που σε βλέπω.
-Πώς είσαι; -Τέλεια.
Τι ωραίο το μούσι!
-Έτοιμος να δεις το σπίτι; -Ναι.
Θεούλη μου!
Δες εδώ…
Μα τα απίστευτα!
Λοιπόν, το κάναμε πιο άνετο.
Το βάψαμε.
Πάλι καλά που δεν το έβαψα όπως είχα πει.
Κι επίσης…
Όχι πια ξεβαμμένοι τοίχοι.
Η Μιράντα θα χαρεί πολύ.
Δες την κρεβατοκάμαρα.
Ίσως αναρωτιέσαι πού είναι το κρεβάτι.
-Ναι. -Είναι για τη Μιράντα.
Ναι, το χρειάζεται. Πολύ καλό.
Πώς λες να της φανεί;
Μάλλον δεν θα λιποθυμήσει, αλλά θα κοντέψει.
Πολύ όμορφο, Μπόμπι.
Έπαθα έρωτα με την γκαρνταρόμπα.
Να συνεχίσουμε;
Περίμενε.
Εντάξει. Είμαι έτοιμος.
Τι λες τώρα!
Ήταν το γραφείο σου. Ήταν πολύ καλό.
Χρησιμοποίησα τα έπιπλα, ήταν πολύ όμορφα.
Θεέ μου, λυπήσου με.
-Τις θυμάσαι; -Τι λες τώρα.
Θέλω κάθε χρόνο να βγάζετε μια σέλφι,
για τις αναμνήσεις που φτιάχνετε.
Είστε πολύ καλοί εσείς.
-Ευχαριστούμε. -Είστε εξαιρετικοί.
Τι λες τώρα.
-Το αξίζεις. -Είσαι καλά;
Τι λες τώρα!
Δεν το πιστεύω!
-Αρχίζετε μια νέα ζωή. -Ναι.
Αλλά δεν ήθελα να πετάξω τις αναμνήσεις σας, οπότε…
Κράτησα αυτό.
Τα ύψη των κοριτσιών.
Δεν σας είπα να το κρατήσετε. Χαίρομαι πολύ.
Θεούλη μου!
Τι λες τώρα!
Φανταστικά. Θεούλη μου!
Έβαλα την πόρτα για να συνδέει τον κοινό σας χώρο
με τους χώρους σας έξω.
Πόρτα;
-Το σπίτι έχει πολλές αναμνήσεις. -Ναι.
Και ειδικά αυτό το δωμάτιο. Εδώ μεγάλωσαν οι κόρες σας.
Αλλά ήθελα να είναι το δωμάτιό σας
για να είναι κοντά στον χώρο όπου θες να περνάς τον χρόνο σου.
-Εξαιρετικό. -Έρνεστ.
-Ναι; -Δεν θα αντέξεις το επόμενο.
Είμαι έτοιμος.
Τι λες τώρα!
Θεούλη μου!
Τι λες τώρα!
-Ένας άλλος κόσμος. -Ναι.
Ήθελα να καλύψω το χάσμα
ανάμεσα στο γκαράζ-καταφύγιο και το σπίτι
για να έχετε έναν χώρο στη μέση.
Τώρα μπορείτε να τρώτε μόνο οι δυο σας,
μπορείτε να καλείτε τις κόρες σας
ή τους φίλους σας.
Πώς σου φαίνεται;
Η Μιράντα θα μείνει άφωνη. Είναι εξαιρετικό.
-Τι λες; -Φανταστικό.
Καταρχάς, μ' αρέσουν πολύ οι σαλοπέτες σου.
Φόρα τες μια χαλαρή μέρα που αράζεις.
Ναι.
Αλλά αυτό αφορά και τη Μιράντα, όχι μόνο εσένα.
Σωστά.
Γι' αυτό, μία φορά τη βδομάδα, θα ντύνεσαι καλά.
Βεβαίως.
Θα φοράς κάτι απ' αυτήν την ντουλάπα.
-Ναι. -Όχι απ' το γκαράζ.
Βεβαίως.
-Λοιπόν. Έτοιμοι, παιδιά; -Ναι!
Εντάξει. Έρνεστ, έλα μαζί μας.
Αυτό θα φορέσει στο ραντεβού.
-Ραντεβού! -Για την επέτειο.
Επέτειο!
-Έλα έξω, σε παρακαλώ. -Έρνεστ!
Φανταστικό.
Είναι 68 ετών!
-Πολύ χαριτωμένο. -Είσαι υπέροχος!
Το ξέρω. Το νιώθω κιόλας.
Θα βγάλεις λεφτά ως μοντέλο.
Φανταστικά.
Δεν ήθελα μόνο βολικές τιράντες, αλλά και όμορφες.
Γι' αυτό, πήραμε δερμάτινες.
-Ναι. -Και το καπέλο.
Ένα καλοκαιρινό καπέλο με γυριστό γείσο.
Φαίνεται πόσο σου αρέσει.
Απ' τον τρόπο που βάζεις τα χέρια στην τσέπη.
Είναι πολύ του στιλ σου.
Είναι εξαιρετικό.
-Ωραίο, έτσι; -Εξαιρετικό.
-Τι θα πει η Μιράντα; -Σίγουρα θα την ανάψει.
Έτσι!
-Πάμε, παιδιά. -Ναι.
Θα σας αφήσουμε να απολαύσετε το βράδυ σας.
Έχετε επέτειο απόψε. Θέλουμε να κάνετε μια νέα αρχή.
-Είσαι έτοιμος. -Βεβαίως.
Τι περίμενες στην αρχή της εβδομάδας;
Να έρθω ξανά κοντά με τη Μιράντα.
-Ναι. -Σύνδεση, καταλαβαίνετε.
Ό,τι κάνατε για μένα…
Θεούλη μου.
Το εκτιμώ πολύ.
Το εκτιμώ μέχρι εκεί πάνω. Αλήθεια.
-Έλα εδώ. -Ναι.
-Αποχαιρέτα μας τα κορίτσια. -Θα μας λείψεις.
Ελπίζω να περάσεις υπέροχα απόψε.
Να είσαι σίγουρος.
-Θες βοήθεια, Τζάκι; -Το 'χω.
-Νιώθεις καλά; -Ναι.
Καλά να περάσεις!
Θα περάσω.
-Αντίο! -Αντίο, Έρνεστ!
-Αντίο, μοντελάκι! -Καλή διασκέδαση!
Είναι τόσο όμορφος!
Ο ΝΕΟΣ ΕΡΝΕΣΤ
Η ΑΓΑΠΗ ΕΙΝΑΙ ΦΙΛΙΑ ΝΤΥΜΕΝΗ ΜΕ ΜΟΥΣΙΚΗ. ΤΖΟΖΕΦ ΚΑΜΠΕΛ
Τι κάνεις;
Θέλετε να φάτε σουβλάκια ρακούν;
Φεύγω. Ρακούν είπες;
Αντίο!
-Κοτόπουλο είναι, ανόητοι. -Καλά.
Γεια σας.
Να βάλω το καπέλο ρακούν;
-Και το μαλλί; -Αλά Ντέιβιντ Κρόκετ;
Είναι βίντατζ, να ξέρετε. Όχι καινούριο.
Ένας φόρος τιμής στον Έρνεστ.
-Γεια σας! -Γεια!
Πάμε να τον δούμε;
Έχω ετοιμάσει ποτά.
Πάμε. Έλα, Νίον.
Ποιος είναι έτοιμος για τον Έρνεστ και τη Μιράντα;
-Εγώ! -Η σημαντική τους επέτειος!
Δείτε πόσο χαριτωμένο είναι το μουστάκι του!
Πολύ ωραίος άντρας.
Τι χαριτωμένος!
-Είναι κούκλα. Κι οι δυο τους. -Ωραίο φόρεμα.
Είσαι έτοιμη;
-Ναι! -Είσαι σίγουρη;
Ναι!
-Έλα μέσα. -Γεια σου.
Για να σε δω!
Τι ομορφιές είναι αυτές!
Κάνε στροφή.
Θεέ μου!
Θέλουν να κάνω το μοντέλο.
Είπαν ότι θα βγάλω λεφτά.
Είπα "Τι πράγμα;"
Είσαι μοντέλο, Έρνεστ!
Δείξ' το μας, Τάισον Μπέκφορντ.
Τι ομορφιές!
Είσαι πολύ όμορφος.
Ναι, τρυφερότητα!
Δες εδώ.
Έτσι πρέπει να τον κοιτούσε και πριν από 40 χρόνια.
-Ξενάγησέ μας. -Ελάτε να δείτε.
Τι λες!
Ναι, Μιράντα! Ναι!
-Τι όμορφο! -Όχι!
Θα αρχίσει να κλαίει από χαρά.
Μπόμπι, επικό δωμάτιο.
-Χαίρομαι που της αρέσει. -Θεέ μου.
Έχεις χώρο για τα παπούτσια σου, μαμά. Κοίτα.
Δεν περίμενε κάτι για την ίδια.
Ναι.
Θεέ μου.
Δεν το πιστεύω!
Δεν έχω λόγια.
Και συνήθως έχω πολλά λόγια.
Κοίτα.
Όταν ξεκινήσαμε, πώς προχωράμε…
-Καταγράφει τα χρόνια. -Ναι.
Κοίτα.
Η άδεια θέση, για το μέλλον.
Ναι.
Θέλω κι εγώ να κάνω οικογένεια.
Αυτό θέλω, θέλω να κοιτώ τις φωτογραφίες
και να βλέπω μια ολόκληρη ζωή.
Είμαστε έτοιμες. Άνοιξέ την!
Πόρτα;
Είδες τις ντουλάπες σου.
Αυτή είναι δική μου.
Έρνεστ, έχεις ρούχα.
Θα τα φοράς;
Ασφαλώς!
Ναι!
Έτοιμη;
-Ναι. -Πάρε θέση…
Βρε παιδιά!
Η βδομάδα ήταν δική του, αλλά αυτό είναι για εκείνη.
Μιλάς σοβαρά;
-Θεέ μου! -Κοίτα.
Οι πεταλουδίτσες! Έχουν σπίτι τώρα.
Κοίτα αυτήν εδώ.
Ναι, τη λατρεύεις.
Για εσάς είναι.
Σ' ευχαριστώ.
Σ' ευχαριστούμε, κορίτσι μου.
Να το χαρείτε.
-Σ' αγαπώ. -Κι εγώ.
Πραγματικά πανέμορφο.
Θα περάσουμε πολύ χρόνο εδώ.
Να το απολαύσετε.
Βεβαίως.
-Σας αγαπώ. -Σ' ευχαριστούμε.
Θα το απολαύσουμε.
Έτσι θέλω τα παιδιά μου.
-Συμφωνώ! -Ναι.
Εντάξει.
Για δες εδώ.
Τι φτιάχνεις;
Είναι σημαντική στιγμή.
Η κουζίνα είναι η περιοχή της Μιράντα.
Για σένα.
Σολομός!
-Ναι! -Φανταστικά.
Να φάει και κάτι διαφορετικό.
Ναι. Κουνάμε και ψήνουμε.
Μπράβο.
-Είναι από τον κήπο. -Ναι.
Φανταστικά.
Μοιάζει εύκολο πιάτο.
Πιο γρήγορο από το βραστό με ρακούν, πάντως.
-Το σέρβιρε πολύ ωραία. -Όντως.
Νοστιμότατο. Ευχαριστώ.
Κι εμένα ξάφνιασα.
Συμβιβάστηκε κι έφτιαξε κάτι που αρέσει στη Μιράντα.
-Σ' εμάς. -Σ' εμάς.
Είσαι πολύ όμορφος.
Είσαι σαν τον παλιό σου εαυτό.
-Ναι; -Αλλά καινούριος.
-Επέστρεψα. -Νέος εαυτός.
-Χαίρω πολύ, κύριε Μπαρθόλομιου. -Ωραία.
Σ' αγαπώ, κοπέλα μου.
Όλα θα αλλάξουν.
Θες να με παντρευτείς;
-Ξανά; -Ναι.
Ναι.
Δείτε τους.
Τι όμορφο.
Ο Έρνεστ είναι ωραίος, νιώθει ωραία
και επιτέλους κατάλαβε
τι χρειάζεται η Μιράντα από εκείνον.
Να βρεις κάποιον που σε δέχεται όπως είσαι,
αλλά κι εσύ να βρεις τι τον ενθουσιάζει.
Τι τον ενδιαφέρει, τι αγαπάει.
Δεν έχει σημασία πόσα χρόνια είσαι παντρεμένος.
Πάντα πρέπει να είσαι εκεί για το ταίρι σου.
Να του θυμίζεις γιατί σε παντρεύτηκε.
#ΨΑΓΜΕΝΗΣΥΜΒΟΥΛΗ
ΤΟ ΒΟΥΝΤΟΥ ΤΗΣ ΝΕΑΣ ΟΡΛΕΑΝΗΣ
Βουντού.
Αρκετά παρεξηγημένο.
Το έφεραν στη Λουιζιάνα σκλάβοι της Δ. Αφρικής
μέσω Καραϊβικής.
Συνδέεται με τη φύση, τους προγόνους και τα πνεύματα.
Το Βουντού της Ν. Ορλεάνης
ορίζει ότι τη ζωή μας δεν την επηρεάζει ένας θεός, αλλά τα πνεύματα.
Σωστά, μωρά μου;
Γεια σου, Άντονι.
Άντονι.
Υποτιτλισμός: Κατερίνα Περδικάκη
Φανταστικά!